ddrg/super_eurlex huggingface dataset:
DA Den Europæiske Unions Tidende C 243/12

Domstolens dom (Anden Afdeling) af 4. maj 2016 – The Queen efter anmodning fra Philip Morris Brands SARL, Philip Morris Ltd og British American Tobacco UK Limited mod Secretary of State for Health (anmodning om præjudiciel afgørelse fra High Court of Justice (England & Wales) Queen’s Bench Division (Administrative Court) – Det Forenede Kongerige)

(Sag C-547/14) (1)

((Præjudiciel forelæggelse - tilnærmelse af lovgivningerne - direktiv 2014/40/EU - artikel 7 og 18 og artikel 24, stk. 2 og 3 - artikel 8, stk. 3, artikel 9, stk. 3, artikel 10, stk. 1, litra a), c) og g), og artikel 13 og 14 - fremstilling, præsentation og salg af tobaksvarer - gyldighed - hjemmel - artikel 114 TEUF - proportionalitetsprincippet - nærhedsprincippet - EU’s grundlæggende rettigheder - ytringsfrihed - Den Europæiske Unions charter om grundlæggende rettigheder - artikel 11))

(2016/C 243/11)

Processprog: engelsk

Den forelæggende ret

High Court of Justice (England & Wales) Queen’s Bench Division (Administrative Court)

Parter i hovedsagen

Sagsøger: The Queen, efter anmodning fra Philip Morris Brands SARL, Philip Morris Ltd og British American Tobacco UK Limited

Sagsøgt: Secretary of State for Health

Procesdeltagere: Imperial Tobacco Ltd, JT International SA, Gallaher Ltd, Tann UK Ltd, Tannpapier GmbH, V. Mane Fils, Deutsche Benkert GmbH & Co. KG, Benkert UK Ltd og Joh. Wilh. von Eicken GmbH

Konklusion

1) Artikel 24, stk. 2, i Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF skal fortolkes således, at medlemsstaterne kan opretholde eller indføre yderligere krav for så vidt angår de aspekter vedrørende tobaksvarers emballage, som ikke er blevet harmoniseret ved dette direktiv.

2) Artikel 13, stk. 1, i direktiv 2014/40 skal fortolkes således, at bestemmelsen forbyder, at de oplysninger, der omhandles deri, selv hvis de er faktuelt korrekte, påføres mærkningen af enkeltpakningerne, den ydre emballage eller selve tobaksvaren.

3) Gennemgangen af de af High Court of Justice (England & Wales), Queen’s Bench Division (Administrative Court) (ret i første instans (England og Wales) (forvaltningsretlige sager)) stillede præjudicielle spørgsmål har intet frembragt, der kan rejse tvivl om gyldigheden af artikel 7 og 18 og artikel 24, stk. 2 og 3, i direktiv 2014/40, eller om gyldigheden af bestemmelserne i dette direktivs afsnit II, kapitel II.

(1) EUT C 56 af 16.2.2015.
DA Den Europæiske Unions Tidende C 243/9

Domstolens dom (Anden Afdeling) af 4. maj 2016 – Pillbox 38 (UK) Ltd mod Secretary of State for Health (anmodning om præjudiciel afgørelse fra High Court of Justice Queen's Bench (England & Wales) Division (Administrative Court) – Det Forenede Kongerige)

(Sag C-477/14) (1)

((Præjudiciel forelæggelse - tilnærmelse af lovgivningerne - direktiv 2014/40/EU - artikel 20 - elektroniske cigaretter og genopfyldningsbeholdere - gyldighed - ligebehandlingsprincippet - proportionalitetsprincippet og retssikkerhedsprincippet - nærhedsprincippet - Den Europæiske Unions charter om grundlæggende rettigheder - artikel 16 og 17))

(2016/C 243/07)

Processprog: engelsk

Den forelæggende ret

High Court of Justice Queen's Bench (England & Wales) Division (Administrative Court)

Parter i hovedsagen

Sagsøger: Pillbox 38 (UK) Ltd

Sagsøgt: Secretary of State for Health

Konklusion

Undersøgelsen af det forelagte spørgsmål har intet frembragt, der kan rejse tvivl om gyldigheden af artikel 20 i Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF.

(1) EUT C 7 af 12.1.2015.
1)

Artikel 267 TEUF og artikel 94 i Domstolens procesreglement, sammenholdt med artikel 47, andet afsnit, og artikel 48, stk. 1, i Den Europæiske Unions charter om grundlæggende rettigheder, skal fortolkes således, at de er til hinder for, at en national bestemmelse fortolkes på en sådan måde, at den forpligter den forelæggende ret til at erklære sig inhabil i den verserende sag med den begrundelse, at retten i sin anmodning om præjudiciel afgørelse har givet en fremstilling af sagens faktiske og retlige omstændigheder.
DA Den Europæiske Unions Tidende C 335/8

Domstolens dom (Første Afdeling) af 7. juli 2016 — Genentech Inc. mod Hoechst GmbH og Sanofi-Aventis Deutschland GmbH (anmodning om præjudiciel afgørelse fra Cour d’appel de Paris — Frankrig)

(Sag C-567/14) (1)

((Præjudiciel forelæggelse - konkurrence - artikel 101 TEUF - ikke-eksklusiv licensaftale - patent - ingen krænkelse - pligt til betaling af en licensafgift))

(2016/C 335/09)

Processprog: fransk

Den forelæggende ret

Cour d’appel de Paris

Parter i hovedsagen

Sagsøger: Genentech Inc.

Sagsøgte: Hoechst GmbH og Sanofi-Aventis Deutschland GmbH

Konklusion

Artikel 101 TEUF skal fortolkes således, at den ikke er til hinder for, at det i henhold til en licensaftale som den i hovedsagen omhandlede pålægges licenstageren at betale licensafgift for anvendelsen af en patenteret teknologi for hele aftalens gyldighedsperiode i tilfælde af, at de patenter, der er omfattet af licensen, ophæves, eller der ikke foreligger krænkelse deraf, når licenstageren frit har kunnet ophæve denne aftale med et rimeligt varsel.

(1) EUT C 73 af 2.3.2015.
DA Den Europæiske Unions Tidende C 335/3

Domstolens dom (Anden Afdeling) af 30. juni 2016 — Silvia Georgiana Câmpean mod Administrația Finanțelor Publice a Municipiului Mediaș, nu Serviciul Fiscal Municipal Mediaș, og Administrația Fondului pentru Mediu (anmodning om præjudiciel afgørelse fra Tribunalul Sibiu — Rumænien)

(Sag C-200/14) (1)

((Præjudiciel forelæggelse - princippet om loyalt samarbejde - ækvivalensprincippet og effektivitetsprincippet - national lovgivning, der fastsætter regler for tilbagebetaling med renter af afgifter, der er opkrævet med urette - fuldbyrdelse af domstolsafgørelser vedrørende sådanne tilbagebetalingsrettigheder, som følger af EU-retten - tilbagebetaling opdelt i rater over fem år - tilbagebetaling betinget af, at der foreligger midler opkrævet som en afgift - manglende mulighed for tvangsfuldbyrdelse))

(2016/C 335/03)

Processprog: rumænsk

Den forelæggende ret

Tribunalul Sibiu

Parter i hovedsagen

Sagsøger: Silvia Georgiana Câmpean

Sagsøgte: Administrația Finanțelor Publice a Municipiului Mediaș, nu Serviciul Fiscal Municipal Mediaș, og Administrația Fondului pentru Mediu

Konklusion

Princippet om loyalt samarbejde skal fortolkes således, at det er til hinder for, at en medlemsstat udsteder bestemmelser, i hvilke der — med hensyn til tilbagesøgning af en afgift, som ved dom afsagt af Domstolen er erklæret uforenelig med EU-retten, eller hvis uforenelighed med denne ret følger af en sådan dom — fastsættes betingelser, som specifikt vedrører den pågældende afgift, og som er mindre fordelagtige end dem, der uden sådanne betingelser ville have været gældende med hensyn til en sådan tilbagebetaling, hvilket det påhviler den forelæggende ret at efterprøve i den foreliggende sag.

Ækvivalensprincippet skal fortolkes således, at det er til hinder for, at en medlemsstat fastsætter processuelle regler for ansøgninger om tilbagebetaling af en afgift på grundlag af en tilsidesættelse af EU-retten, som er mindre fordelagtige end de regler, der finder anvendelse på tilsvarende søgsmål, der er støttet på en tilsidesættelse af national ret. Det påhviler den forelæggende ret at foretage den nødvendige efterprøvelse for at sikre overholdelsen af dette princip for så vidt angår den lovgivning, der finder anvendelse i den for retten verserende tvist.

Effektivitetsprincippet skal fortolkes således, at det er til hinder for en ordning om tilbagebetaling med renter af afgifter, der er opkrævet i strid med EU-retten, hvis beløb er blevet fastslået ved eksigible domstolsafgørelser, såsom den i hovedsagen omhandlede ordning, der fastsætter en afdragsordning over fem år med hensyn til tilbagebetaling af disse afgifter, og som betinger fuldbyrdelsen af disse afgørelser af, at der er midler til rådighed, som er opkrævet i henhold til en anden afgift, uden at borgeren har mulighed for at forpligte de offentlige myndigheder til at opfylde deres forpligtelser, hvis de ikke frivilligt gør det. Det påhviler den forelæggende ret at efterprøve, om en lovgivning som den, der i mangel af en sådan tilbagebetalingsordning ville finde anvendelse i hovedsagen, opfylder effektivitetsprincippets krav.

(1) EUT C 235 af 21.7.2014.
DA Den Europæiske Unions Tidende C 335/6

Domstolens dom (Fjerde Afdeling) af 7. juli 2016 — Citroën Commerce GmbH mod Zentralvereinigung des Kraftfahrzeuggewerbes zur Aufrechterhaltung lauteren Wettbewerbs eV (ZLW) (anmodning om præjudiciel afgørelse fra Bundesgerichtshof — Tyskland)

(Sag C-476/14) (1)

((Præjudiciel forelæggelse - direktiv 98/6/EF og direktiv 2005/29/EF - forbrugerbeskyttelse - reklameannonce med prisangivelse - begreberne »udbud til salg« og »prisen inklusive afgifter« - forpligtelse til at inkludere de obligatoriske yderligere omkostninger, der er forbundet med fragten af et motorkøretøj, i salgsprisen for dette køretøj))

(2016/C 335/07)

Processprog: tysk

Den forelæggende ret

Bundesgerichtshof

Parter i hovedsagen

Sagsøger: Citroën Commerce GmbH

Sagsøgt: Zentralvereinigung des Kraftfahrzeuggewerbes zur Aufrechterhaltung lauteren Wettbewerbs eV (ZLW)

Konklusion

Artikel 3 i Europa-Parlamentets og Rådets direktiv 98/6/EF af 16. februar 1998 om forbrugerbeskyttelse i forbindelse med angivelse af priser på forbrugsvarer, sammenholdt med dettes artikel 1 og artikel 2, litra a), skal fortolkes således, at omkostningerne til transport af et motorkøretøj fra producenten til forhandleren, som forbrugeren skal betale, skal være inkluderet i dette køretøjs salgspris, der er nævnt i en reklame foretaget af en forhandler, når denne pris under hensyn til alle kendetegnene ved denne reklame efter forbrugerens opfattelse er udtryk for et udbud til salg af det nævnte køretøj. Det tilkommer den forelæggende ret at efterprøve, om alle disse betingelser er opfyldt.

(1) EUT C 462 af 22.12.2014.
DA Den Europæiske Unions Tidende C 335/7

Domstolens dom (Store Afdeling) af 29. juni 2016 — straffesag mod Piotr Kossowski (anmodning om præjudiciel afgørelse fra Hanseatisches Oberlandesgericht Hamburg — Tyskland)

(Sag C-486/14) (1)

((Præjudiciel forelæggelse - konvention om gennemførelse af Schengenaftalen - artikel 54 og artikel 55, stk. 1, litra a) - Den Europæiske Unions charter om grundlæggende rettigheder - artikel 50 - princippet ne bis in idem - spørgsmålet, om en tiltalt person kan retsforfølges i en medlemsstat, efter at den straffesag, som er blevet iværksat mod den pågældende i en anden medlemsstat, er blevet opgivet af anklagemyndigheden, uden at der er blevet foretaget en grundig efterforskning - ingen bedømmelse af sagens realitet))

(2016/C 335/08)

Processprog: tysk

Den forelæggende ret

Hanseatisches Oberlandesgericht Hamburg

Part i hovedsagen

Piotr Kossowski

Procesdeltager: Generalstaatsanwaltschaft Hamburg

Konklusion

Princippet ne bis in idem, som er fastsat i artikel 54 i den konvention om gennemførelse af Schengenaftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser, der blev undertegnet i Schengen (Luxembourg) den 19. juni 1990, sammenholdt med artikel 50 i Den Europæiske Unions charter om grundlæggende rettigheder, skal fortolkes således, at en afgørelse fra anklagemyndigheden, hvorved strafforfølgningen bliver afsluttet, og hvorved efterforskningen vedrørende en person bliver indstillet endeligt, uden at der er blevet pålagt sanktioner, idet efterforskningen dog kan genoptages eller annulleres, ikke kan anses for at være en endelig afgørelse i disse artiklers forstand, når det fremgår af begrundelsen for denne afgørelse, at den nævnte efterforskning er blevet indstillet, uden at der er foretaget en grundig efterforskning, idet den manglende afhøring af ofret og af et eventuelt vidne udgør et indicium for, at der ikke er foretaget en sådan efterforskning.

(1) EUT C 16 af 19.1.2015.
2)

Ækvivalensprincippet skal fortolkes således, at det er til hinder for, at en medlemsstat fastsætter processuelle regler for søgsmål på grundlag af en tilsidesættelse af EU-retten, som er mindre fordelagtige end de regler, der finder anvendelse på tilsvarende søgsmål, der er støttet på en tilsidesættelse af national ret. Det påhviler den forelæggende ret at foretage den nødvendige efterprøvelse for at sikre overholdelsen af dette princip for så vidt angår den lovgivning, der finder anvendelse i den for retten verserende tvist.
DA Den Europæiske Unions Tidende C 314/2

Domstolens dom (Første Afdeling) af 22. juni 2016 — DK Recycling und Roheisen GmbH mod Europa-Kommissionen

(Sag C-540/14 P) (1)

((Appel - miljø - direktiv 2003/87/EF - artikel 10a - ordning for handel med kvoter for drivhusgasemissioner - foreløbige regler for harmoniseret gratistildeling af emissionskvoter fra 2013 - afgørelse 2011/278/EU - nationale gennemførelsesforanstaltninger fremsendt af Forbundsrepublikken Tyskland - afslag på optagelse af visse anlæg på listerne over anlæg, der modtager gratis emissionskvoter - bestemmelse om tilfælde, hvor der foreligger »urimelige byrder« - Kommissionens gennemførelsesbeføjelser))

(2016/C 314/02)

Processprog: tysk

Parter

Appellant: DK Recycling und Roheisen GmbH (ved advokaterne S. Altenschmidt og P.-A. Schütter)

Den anden part i appelsagen: Europa-Kommissionen (ved E. White, C. Hermes og K. Herrmann, som befuldmægtigede)

Konklusion

1) Appellen forkastes.

2) DK Recycling und Roheisen GmbH bærer sine egne omkostninger og betaler Europa-Kommissionens omkostninger.

(1) EUT C 26 af 26.1.2015.
2)

I tilfælde af, at det i punkt 1 fastslåede traktatbrud fortsat består på datoen for afsigelsen af denne dom, betaler Den Portugisiske Republik på kontoen »Den Europæiske Unions egne indtægter« Europa-Kommissionen en tvangsbøde på 8 000 EUR for hver dags forsinkelse af gennemførelsen af de nødvendige foranstaltninger til opfyldelse af dom af 7. maj 2009, Kommissionen mod Portugal (C-530/07, EU:C:2009:292), regnet fra datoen for afsigelse af denne dom og indtil den fuldstændige opfyldelse af dom af 7. maj 2009, Kommissionen mod Portugal (C-530/07, EU:C:2009:292).
DA Den Europæiske Unions Tidende C 305/6

Domstolens dom (Tredje Afdeling) af 16. juni 2016 — Pebros Servizi Srl mod Aston Martin Lagonda Ltd (anmodning om præjudiciel afgørelse fra Tribunale di Bologna — Italien)

(Sag C-511/14) (1)

((Præjudiciel forelæggelse - område med frihed, sikkerhed og retfærdighed - retligt samarbejde i civile sager - forordning (EF) nr. 805/2004 - europæisk tvangsfuldbyrdelsesdokument for ubestridte krav - artikel 3, stk. 1, litra b) - betingelser for attestering - udeblivelsesdom - begrebet »ubestridt krav« - processuel adfærd hos en part, der kan påberåbe sig »manglende indsigelse mod kravet«))

(2016/C 305/08)

Processprog: italien

Den forelæggende ret

Tribunale di Bologna

Parter i hovedsagen

Sagsøger: Pebros Servizi Srl

Sagsøgt: Aston Martin Lagonda Ltd

Konklusion

Betingelserne for, at et krav i tilfælde af en udeblivelsesdom kan anses for »ubestridt« som omhandlet i artikel 3, stk. 1, andet afsnit, litra b), i Europa-Parlamentets og Rådets forordning (EF) nr. 805/2004 af 21. april 2004 om indførelse af et europæisk tvangsfuldbyrdelsesdokument for ubestridte krav, skal fastlægges på en selvstændig måde alene i henhold til denne forordning.

(1) EUT C 34 af 2.2.2015.
DA Den Europæiske Unions Tidende C 305/3

Domstolens dom (Femte Afdeling) af 16. juni 2016 — Evonik Degussa GmbH og AlzChem AG, tidligere AlzChem Trosberg GmbH mod Europa-Kommissionen

(Sag C-155/14 P) (1)

((Appel - konkurrence - artikel 81 EF - karteller - markedet for calciumcarbidpulver- og granulater samt for granulater af magnesium i en væsentlig del af Det Europæiske Økonomiske Samarbejdsområde - prisfastsættelse, markedsopdeling og udveksling af oplysninger - et moderselskabs ansvar for de overtrædelser af konkurrencereglerne, der begås af dets datterselskaber - afgørende indflydelse udøvet af moderselskabet - afkræftelig formodning i tilfælde af ejerskab af 100 % af selskabskapitalen - betingelsen om afkræftelse af denne formodning - tilsidesættelse af en udtrykkelig instruks))

(2016/C 305/03)

Processprog: tysk

Parter

Appellanter: Evonik Degussa GmbH og AlzChem AG, tidligere AlzChem Trosberg GmbH (ved Rechtsanwälte C. Steinle og I. Bodenstein)

Den anden part i appelsagen: Europa-Kommissionen (ved G. Meessen og R. Sauer, som befuldmægtigede, bistået af Rechtsanwalt A. Böhlke)

Konklusion

1) Appellen forkastes.

2) Evonik Degussa GmbH og AlzChem AG bærer deres egne omkostninger og betaler de omkostninger, der er afholdt af Europa-Kommissionen.

(1) EUT C 184 af 16.6.2014.
DA Den Europæiske Unions Tidende C 305/2

Domstolens dom (Femte Afdeling) af 16. juni 2016 — SKW Stahl-Metallurgie GmbH og SKW Stahl-Metallurgie Holding AG mod Europa-Kommissionen og Gigaset AG

(Sag C-154/14 P) (1)

((Appel - konkurrence - karteller - artikel 81 EF - markedet for calciumcarbidpulver- og granulater samt for granulater af magnesium i en væsentlig del af Det Europæiske Økonomiske Samarbejdsområde - prisfastsættelse, markedsopdeling og udveksling af oplysninger - forordning (EF) nr. 773/2004 - artikel 12 og 14 - ret til at blive hørt - høring for lukkede døre))

(2016/C 305/02)

Processprog: tysk

Parter

Appellanter: SKW Stahl-Metallurgie GmbH og SKW Stahl-Metallurgie Holding AG (ved Rechtsanwälte A. Birnstiel og S. Janka)

De andre parter i appelsagen: Europa-Kommissionen (ved G. Meessen og R. Sauer, som befuldmægtigede, bistået af Rechtsanwalt A. Böhlke) og Gigaset AG, tidligere Arques Industries AG

Konklusion

1) Appellen forkastes.

2) SKW Stahl-Metallurgie GmbH og SKW Stahl-Metallurgie Holding AG bærer deres egne omkostninger og betaler Europa-Kommissionens omkostninger.

(1) EUT C 159 af 26.5.2014.
DA Den Europæiske Unions Tidende C 305/3

Domstolens dom (Store Afdeling) af 14. juni 2016 — Europa-Parlamentet mod Rådet for Den Europæiske Union

(Sag C-263/14) (1)

((Annullationssøgsmål - fælles udenrigs- og sikkerhedspolitik (FUSP) - afgørelse 2014/198/FUSP - aftale mellem Den Europæiske Union og Den Forenede Republik Tanzania om betingelserne for overførsel af mistænkte pirater og tilknyttede, beslaglagte genstande fra den EU-ledede flådestyrke til Den Forenede Republik Tanzania - valg af retsgrundlag - forpligtelse til straks at underrette Europa-Parlamentet fuldt ud i alle faser af proceduren for forhandling og indgåelse af internationale aftaler - opretholdelse af afgørelsens virkninger i tilfælde af annullation))

(2016/C 305/04)

Processprog: engelsk

Parter

Sagsøger: Europa-Parlamentet (ved R. Passos, A. Caiola og M. Allik, som befuldmægtigede)

Intervenient til støtte for sagsøgeren: Europa-Kommissionen (ved M. Konstantinidis, R. Troosters og D. Gauci, som befuldmægtigede)

Sagsøgt: Rådet for Den Europæiske Union (ved F. Naert, G. Étienne, M. Bishop og M.-M. Joséphidès, som befuldmægtigede)

Intervenienter til støtte for sagsøgte: Den Tjekkiske Republik (ved M. Smolek, E. Ruffer, J. Vláčil, J. Škeřik og M. Hedvábná, som befuldmægtigede), Kongeriget Sverige (ved A. Falk, C. Meyer-Seitz, U. Persson, M. Rhodin, E. Karlsson og L. Swedenborg, som befuldmægtigede) og Det Forenede Kongerige Storbritannien og Nordirland (ved J. Kraehling og V. Kaye, som befuldmægtigede, bistået af barrister G. Facenna)

Konklusion

1) Rådets afgørelse 2014/198/FUSP af 10. marts 2014 om undertegnelse og indgåelse af en aftale mellem Den Europæiske Union og Den Forenede Republik Tanzania om betingelserne for overførsel af mistænkte pirater og tilknyttede, beslaglagte genstande fra den EU-ledede flådestyrke til Den Forenede Republik Tanzania annulleres.

2) Virkningerne af afgørelse 2014/198 opretholdes.

3) Europa-Parlamentet og Rådet for Den Europæiske Union bærer hver deres egne omkostninger.

4) Den Tjekkiske Republik, Kongeriget Sverige, Det Forenede Kongerige Storbritannien og Nordirland samt Europa-Kommissionen bærer hver deres egne omkostninger.

(1) EUT C 235 af 21.7.2014.
DA Den Europæiske Unions Tidende C 296/7

Domstolens dom (Fjerde Afdeling) af 9. juni 2016 — Entidad de Gestión de Derechos de los Productores Audiovisuales (EGEDA), Derechos de Autor de Medios Audiovisuales (DAMA) og Visual Entidad de Gestión de Artistas Plásticos (VEGAP) mod Administración del Estado, Asociación Multisectorial de Empresas de la Electrónica, las Tecnologías de la Información y la Comunicación, de las Telecomunicaciones y de los contenidos Digitales (AMETIC) (anmodning om præjudiciel afgørelse fra Tribunal Supremo — Spanien)

(Sag C-470/14) (1)

((Præjudiciel forelæggelse - intellektuel og industriel ejendomsret - ophavsret og beslægtede rettigheder - direktiv 2001/29/EF - artikel 5, stk. 2, litra b) - reproduktionsret - undtagelser og indskrænkninger - privatkopiering - rimelig kompensation - udgifterne hertil finansieret af statens generelle budget - lovlig - betingelser))

(2016/C 296/10)

Processprog: spansk

Den forelæggende ret

Tribunal Supremo

Parter i hovedsagen

Sagsøger: Entidad de Gestión de Derechos de los Productores Audiovisuales (EGEDA), Derechos de Autor de Medios Audiovisuales (DAMA) og Visual Entidad de Gestión de Artistas Plásticos (VEGAP)

Sagsøgte: Administración del Estado, Asociación Multisectorial de Empresas de la Electrónica, las Tecnologías de la Información y la Comunicación, de las Telecomunicaciones y de los contenidos Digitales (AMETIC)

Procesdeltagere: Artistas Intérpretes, Sociedad de Gestión (AISGE), Centro Español de Derechos Reprográficos (CEDRO), Asociación de Gestión de Derechos Intelectuales (AGEDI), Entidad de Gestión, Artistas, Intérpretes o Ejecutantes, Sociedad de Gestión de España (AIE) og Sociedad General de Autores y Editores (SGAE)

Konklusion

Artikel 5, stk. 2, litra b), i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet skal fortolkes således, at den er til hinder for en ordning om rimelig kompensation for privatkopiering, der ligesom den i hovedsagen omhandlede finansieres af medlemsstatens generelle budget, hvorved det ikke er muligt at sikre, at omkostningerne til denne rimelige kompensation bæres af brugerne af private kopier.

(1) EUT C 7 af 12.1.2015.
—

den er til hinder for, at denne medlemsstat indrømmer en fritagelse for denne afgift for allerede indregistrerede køretøjer, for hvilke der er erlagt en tidligere gældende og ikke tilbagebetalt afgift, som er kendt uforenelig med EU-retten.